Modificarea ordinii de zi
Preşedintele
Doamnelor şi domnilor, deoarece astăzi mă aflu la prezidiu, trebuie să dau citire comunicării care declară că, în şedinţa de luni, 9 martie, Comisia pentru afaceri externe a aprobat o propunere de rezoluţie privind deteriorarea situaţiei umanitare din Sri Lanka şi, ţinând seama de situaţia alarmantă de acolo, a solicitat ca propunerea de rezoluţie să fie inclusă pe agenda actualei perioade de sesiune, în conformitate cu articolul 91 din Regulamentul de procedură.
Propunerea de rezoluţie va fi considerată adoptată numai dacă cel puţin 40 de deputaţi nu vor înainta o obiecţie în scris până mâine, miercuri, la prânz; dacă acest lucru nu se întâmplă, propunerea va fi inclusă în actuala perioadă de sesiune pentru dezbatere şi vot.
